CELEX: 32012D0410
Language: da
Date: 2012-07-16 00:00:00
Title: 2012/410/EU: Rådets afgørelse af 16. juli 2012 om fastlæggelse af den holdning, som Den Europæiske Union skal indtage i Det Almindelige Råd under Verdenshandelsorganisationen (WTO), til Filippinernes anmodning om en WTO-undtagelse med henblik på en forlængelse af den særlige behandling for ris

20.7.2012   
            
            
               DA
            
            
               Den Europæiske Unions Tidende
            
            
               L 192/15
            
         RÅDETS AFGØRELSE
   af 16. juli 2012
   om fastlæggelse af den holdning, som Den Europæiske Union skal indtage i Det Almindelige Råd under Verdenshandelsorganisationen (WTO), til Filippinernes anmodning om en WTO-undtagelse med henblik på en forlængelse af den særlige behandling for ris
   (2012/410/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Filippinerne blev indrømmet en særlig behandling for ris for en periode på 10 år, da Marrakeshoverenskomsten om oprettelse af Verdenshandelsorganisationen (WTO-overenskomsten) og særligt aftalen om landbrug (landbrugsaftalen) trådte i kraft.
            
         
               (2)
            
            
               I overensstemmelse med landbrugsaftalen blev Filippinerne efterfølgende indrømmet en forlængelse af den særlige behandling for ris for fra 1. juli 2005 til 30. juni 2012 ved en ændring af varelisten LXXV.
            
         
               (3)
            
            
               Fortsættelse af den særlige behandling for ris efter den 30. juni 2012 var betinget af forhandlingsresultaterne i forbindelse med Doha-udviklingsdagsordenen, hvorved der skulle etableres en anden særlig mekanisme. Forhandlingerne i forbindelse med Doha-udviklingsdagsordenen er dog endnu ikke afsluttet.
            
         
               (4)
            
            
               Den 22. november 2011 meddelte Filippinerne landbrugskomitéen under WTO, at landet agtede at indlede forhandlinger om en fortsættelse af den særlige behandling for ris med de WTO-medlemmer, der har en væsentlig interesse i de pågældende varer.
            
         
               (5)
            
            
               Ved artikel IX, stk. 3 og 4, i WTO-overenskomsten fastsættes procedurerne for indrømmelse af undtagelser vedrørende multilaterale handelsaftaler.
            
         
               (6)
            
            
               På baggrund heraf anmodede Filippinerne den 20. marts om en WTO-undtagelse i forbindelse med sine forpligtelser i henhold til artikel 4, stk. 2, og afsnit B i bilag 5 til landbrugsaftalen for at indrømmes en særlig behandling for ris fra den 1. juli 2012 indtil den 30. juni 2017.
            
         
               (7)
            
            
               Unionen er nettoimportør af ris. Indrømmelsen af denne undtagelse vil således have minimal økonomisk og handelsmæssig betydning for Unionen.
            
         
               (8)
            
            
               Det er derfor hensigtsmæssigt at fastlægge den holdning, som Unionen skal indtage i Verdenshandelsorganisationens Almindelige Råd i forbindelse med denne anmodning om undtagelse —
            
         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i Det Almindelige Råd under Verdenshandelsorganisationen, er at støtte Filippinernes anmodning om en undtagelse for at kunne forlænge den særlige behandling for ris fra den 1. juli 2012 til den 30. juni 2017 i overensstemmelse med betingelserne i anmodningen om undtagelse.
   Holdningen tilkendegives af Kommissionen.
   Artikel 2
   Denne afgørelse træder i kraft på dagen for dens vedtagelse.
   
      Udfærdiget i Bruxelles, den 16. juli 2012.
      
         
            På Rådets vegne
         
         S. ALETRARIS
         
            Formand